cyanic-selkie/wikianc huggingface dataset:
সি-মি-উই ৪
নেটওয়ার্ক টপোলজি
সি-মি-উই ৪ মূলত চারটি মূল অংশে বিভক্ত এবং এর ১৭ টি ল্যান্ডিং পয়েন্ট রয়েছে।
ইতিহাস
SEA-ME-WE 4 ক্যাবল সিস্টেমটি ১৬টি টেলিকমিউনিকেশন কোম্পানির একটি কনসোর্টিয়াম দ্বারা তৈরি করা হয়েছিল যারা ২৭ মার্চ ২০০৪ এ প্রকল্পটি নির্মাণে সম্মত হয়েছিল। সিস্টেমটির নির্মাণ কাজটি অ্যালকাটেল সাবমেরিন নেটওয়ার্ক (বর্তমানে আলকাটেল-লুসেন্টের একটি বিভাগ) এবং ফুজিৎসু দ্বারা পরিচালিত হয়েছিল। আঠারো মাসের নির্মাণ প্রকল্পটি ১৩ ডিসেম্বর ২০০৫-এ US$৫০০ মিলিয়নের ব্যয় প্রাক্কলন সহ সম্পন্ন হয়েছিল।[2][4] সেগমেন্ট ১ নির্মাণ, সিঙ্গাপুর থেকে ভারত পর্যন্ত ৮০০০ কিলোমিটার চলমান, ফুজিৎসু দ্বারা সম্পন্ন হয়েছিল, যা সেগমেন্ট ৪-এর জন্য সাবমেরিন রিপিটার সরঞ্জাম সরবরাহ করেছিল।
পালওয়াল
পালওয়াল (Palwal) ভারতের হরিয়ানা রাজ্যের ফরিদাবাদ জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৯৫ মিটার (৬৩৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে পালওয়াল শহরের জনসংখ্যা হল ১০০,৫২৮ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৬৫%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে পালওয়াল এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
নকরেক জাতীয় উদ্যান
নকরেক জাতীয় উদ্যান হল ভারতের মেঘালয় রাজ্যের পশ্চিম গারো পাহাড় জেলায় অবস্থিত একটি জাতীয় উদ্যান। উদ্যানটি পশ্চিম গারো পাহাড় জেলায় বিদ্যমান তুরা পর্বত হতে প্রায় ২ কিলোমিটার দূরে অবস্থিত। ২০০৯ সালের মে মাসে ইউনেস্কো উদ্যানটিকে সংরক্ষিত জীববৈচিত্র‍্য তালিকার অন্তর্ভুক্ত করে। বালপাকরাম জাতীয় উদ্যানসহ নকরেক জাতীয় উদ্যান মেঘালয়ের সবচেয়ে বেশি জীববৈচিত্র‍্য সমৃদ্ধ এলাকা।
ইংলাক সিনাওয়াত্রা
ইংলাক সিনাওয়াত্রা (Yingluck Shinawatra, ยิ่งลักษณ์ ชินวัตร, RTGS: Yinglak Chinnawat, থাই উচ্চারণ: [jîŋ.lák tɕʰīn.nā.wát]; জন্ম: ২১শে জুন ১৯৬৭), অথবা ডাকণাম পু (ปู; থাই উচ্চারণ: pū ; "crab") থাইল্যান্ডের প্রথম নারী প্রধানমন্ত্রী। ২০১১ সালের সাধারণ নির্বাচনে তিনি পিউ থাই পার্টি থেকে বিজয়ী হয়ে ২৮তম প্রধানমন্ত্রী নিবার্চিত হন। তার ভাই থাকসিন সিনাওয়াত্রা থাইল্যান্ডের প্রধানমন্ত্রী ছিলেন। গত ৩ জুলাই ২০১১ এর সাধারণ নির্বাচনে ইংলাকের দল পুয়ে থাই পার্টি এককভাবে ২৬৫ আসন লাভ করেছে। এ ছাড়া তার দল পাঁচটি ছোট দলকে নিয়ে জোট গঠন করেছে। পার্লামেন্টের ৫০০ আসনের নিম্নকক্ষের পাঁচ ভাগের তিন ভাগ আসনই এ জোটের দখলে।
৪৪ বছর বয়সী ইংলাক সিনাওয়াত্রার নেই পূর্ব কোনো রাজনৈতিক অভিজ্ঞতা। আর তাই বলা হচ্ছে যে, প্রধানমন্ত্রী হিসেবে তার প্রথম কাজই হবে দেশটির বিরাজমান অস্থিতিশীলতা নিরসনে পার্টিগুলোর মধ্যে পুনর্মিত্রতা সৃষ্টি করা। ২০০৬ সাল থেকেই দেশটিতে রাজনৈতিক অর্ন্তদ্বন্দ্ব চরম আকার ধারণ করেছে। শুধুমাত্র গত ২০১০ সালেই রাজনৈতিক হানাহানির কারণে মারা যায় ৯০ জন মানুষ। মৃতদের বেশিরভাগই সরকার বিরোধী প্রতিবাদকারী। যদিও ইংলাক সিনাওয়াত্রা নির্বাচনে জেতার পরপরই ঘোষণা দিয়েছিলেন যে তার পার্টি সকল পার্টিকে নিয়ে জোট গঠন করে দেশের মানুষের সমস্যা সমাধানে কাজ করবে।
তিনি বিদায়ী প্রধানমন্ত্রী আপিসিত ভেজ্জাজিওয়ার স্থলাভিষিক্ত হবেন।
কাঠাদিয়া-শিমুলিয়া ইউনিয়ন
কাঠাদিয়া-শিমুলিয়া ইউনিয়ন বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার একটি ইউনিয়ন।
ইংলাক সিনাওয়াত্রা
শীর্ষ ক্ষমতাধর নারী
ইংলাক সিনাওয়াত্রা ২০১১ সালে বিশ্বের সেরা প্রভাবশালী ও ক্ষমতাসীন নারী নেত্রীদের মধ্যে ১ম স্থানে রয়েছেন। তার পরেই রয়েছেন জার্মানির বর্তমান চ্যান্সেলর অ্যাঞ্জেলা মার্কেল। যুক্তরাষ্ট্রভিত্তিক নিউ ইয়র্ক টাইমস সাময়িকীর জরীপে বিশ্বের সেরা প্রভাবশালী ও ক্ষমতাধর নারী নেতৃত্বের ১২জনের নাম নির্বাচিত করে।
কাঠাদিয়া-শিমুলিয়া ইউনিয়ন
ভৌগোলিক উপাত্ত
কাঠাদিয়া-শিমুলিয়া ইউনিয়নের মোট আয়তন ১৯২২ একর। গ্রাম - ৯ টি, মৌজা - ৪ টি।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী কাঠাদিয়া-শিমুলিয়া ইউনিয়নের মোট জনসংখ্যা ১২৬৬০ জন। এদের মধ্যে ৬৩৪৮ জন পুরূষ এবং ৬৩১২ জন মহিলা।
শিক্ষা
শিক্ষার হার  ৪৯.১৯%।
সিকিউরিটি অ্যান্ড এক্সচেঞ্জ বোর্ড অফ ইন্ডিয়া
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া (সংক্ষেপে: সেবি) বা ভারতীয় প্রতিভূতি ও বিনিময় বোর্ড হল ভারতের সিকিউরিটি অর্থাৎ ঋণপত্রের বাজারটির নিয়ন্ত্রণকারী এক প্রতিষ্ঠান। ১৯৮৮ সালে প্রতিষ্ঠা করা সেবির হাতে সিকিউরিটিজ অ্যান্ড এক্সচেঞ্জ বোর্ড অফ ইন্ডিয়া আইন ১৯৯২-র অধীনে ১৯৯২ সালের ১২ এপ্রিলে আইনি ক্ষমতাসমূহ প্রদান করা হয়।
ইতিহাস
প্রথমাবস্থায় সেবি আইনি ক্ষমতা থাকা এক অ-আইনি সংস্থা ছিল। ১৯৯৫ সালে সেবি আইনের সংশোধনীর সাথে ভারত সরকার প্রতিষ্ঠানটিকে অতিরিক্ত আইনি ক্ষমতা প্রদান করে।
সেবি মোট নয় জন সদস্য দ্বারা গঠিত।
ক্ষেত্রীয় কার্যালয়সমূহ ছাড়াও জয়পুর ও বাংগালোরে সেবির স্থানীয় কার্যালয় আছে।
দায়িত্ব ও কার্যাবলী
সিকিউরিটিজ অ্যান্ড এক্সচেঞ্জ বোর্ড অফ ইন্ডিয়ার ভূমিকা শীর্ষক অনুচ্ছেদে কার্যাবলীর বিষয়ে বলা হয়েছে যে "...ঋণপত্রে বিনিয়োগকারীদের স্বার্থর সুরক্ষা ও সিকিউরিটি বাজার তথা এর সাথে সম্পর্কিত বিষয়সমূহের উন্নতি ও নিয়ন্ত্রণ"।
সেবি নিম্নলিখিত সিকিউরিটি বা ঋণপত্রের বাজারটির তিনটি মূল উপাদানের প্রতি দায়িত্বশীল:
সেবি মূলতঃ তিনটি দিকে কার্যসমূহ চালায়: প্রতিষ্ঠানটি - অর্থাৎ সেবি একই সময়ে আইনকর্তা, বিচারকর্তা ও কার্যকর্তা। সেবির তিনজন সদস্যে গঠিত এক বিচারালয় (Securities Appellate Tribunal) আছে এবং এর বর্তমানের মূরব্বী বোম্বে উচ্চ ন্যায়ালয়ের প্রাক্তন ন্যায়াধীশ জে পি দেওধর।
ক্ষমতাসমূহ
সেবির হাতে নিম্নলিখিত ক্ষমতাসমূহ প্রদান করা হয়েছে:
আমনুরা জংশন রেলওয়ে স্টেশন
আমনুরা জংশন রেলওয়ে স্টেশন বাংলাদেশের রাজশাহী বিভাগের চাঁপাইনবাবগঞ্জ জেলার একটি রেলওয়ে স্টেশন।
ইতিহাস
সারাঘাট-সিরাজগঞ্জ লাইন ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা দ্বারা নির্মিত হয়। তারপরে ১৯৩০ সালে, আব্দুলপুর-আমনুরা ব্রডগেজ লাইনটি সারাঘাট-সিরাজগঞ্জ লাইনের একটি শাখা হিসাবে খোলা হয়। সেসময় আব্দুলপুর-আমনুরা শাখা লাইনের সর্বশেষ স্টেশন ছিলো আমনুরা রেলওয়ে স্টেশন ।
পরিষেবা
আমনুরা বাইপাস রেলওয়ে স্টেশন চালু হওয়ার ফলে আমনুরা জংশন দিয়ে শুধু রাজশাহী কমিউটার, ১৬ নং মহানন্দা এক্সপ্রেস, লোকাল ট্রেন ও পন্যবাহী ট্রেন চলাচল করে।
বিলুপ্ত রেলপথের ইতিহাস
আমনুরা জংশন থেকে গোদাগাড়ী ঘাট সেকশন ২৩.৩৩ কিমি সেকশন । প্রথমে এটি মিটারগেজ সেকশন ছিলো । ১৯৪৭ সাল পর্যন্ত গোদাগাড়ী ঘাট - আমনুরা জংশন - নাচোল - রহনপুর - সিঙ্গাবাদ - মালদা - কাটিহার ছিল মিটারগেজ সেকশন । আবদুলপুর জংশন - রাজশাহী - আমনুরা - চাঁপাইনবাবগঞ্জ ছিল ব্রডগেজ সেকশন ।
১৯০৯ সালে ইস্টার্ন বেঙ্গল রেলওয়ে গোদাগাড়ী ঘাট - আমনুরা - রহনপুর - সিঙ্গাবাদ - মালদা মিটার গেজ সেকশন চালু করে কাটিহার ব্রাঞ্চ রেলওয়ে আন্ডারে । শিয়ালদা থেকে লালগোলা ঘাট (পদ্মার দক্ষিণ পার) ব্রডগেজ ট্রেনে এসে রেলফেরি কর ঘাট পার হয়ে, পদ্মার উত্তর পাড়ে গোদাগাড়ী ঘাটে অপেক্ষমাণ মিটার গেজ ট্রেনে চড়ে মালদা, কাটিহার, শিলিগুরি তথা উত্তর বঙ্গ যেত এই পথের যাত্রীরা ।
১৯৪৭ সালের পর দেশভাগ হলে গোদাগাড়ী ঘাট - আমনুরা - রহনপুর মিটার গেজ সেকশন একটা বিছিন্ন ছোট মিটারগেজ সেকশনে পরিণত হয় । তৎকালীন পূর্ব পাকিস্তান সরকার (ইস্ট বেঙ্গল রেলওয়ে) জরুরি ভিত্তিতে আমনুরা - রহনপুর পর্যন্ত মিটার গেজ সেকশন ব্রড গেজে রুপান্তরিত করে । গোদাগাড়ী ঘাট থেকে আমনুরা জংশন পর্যন্ত মিটার গেজ সেকশন  যাত্রী পারপার না হওয়ার কারণে অলাভজনক হয়ে পরে । তাই বাধ্য হয়ে এই ২৩.৩৩ কিমি  মিটার গেজ সেকশন তুলে ফেলা হয়। ৬০ দশকের শেষের দিকে ভারত সিঙ্গাবাদ পর্যন্ত তাদের মিটার গেজ সেকশন ব্রড গেজে রুপান্তরিত করে ফেলে । ৮০ দশকে বাংলাদেশ রেলওয়ে রহনপুর স্টেশন থেকে বর্ডার হয়ে সিঙ্গাবাদের সাথে যোগাযোগ স্থাপিত করে । বর্তমানে এই করিডর দিয়ে ফ্রেট ট্রেন চলাচল করে থাকে ।
হৃদয়ে মাটি ও মানুষ
thumb|নাটোরের খোলাবাড়িয়ায় হৃদয়ে মাটি ও মানুষ হৃদয়ে মাটি ও মানুষ হল বাংলাদেশের বেসরকারি টেলিভিশন চ্যানেল আইয়ে সম্প্রচারিত শাইখ সিরাজ প্রযোজিত, উপস্থাপিত ও পরিচালিত একটি কৃষিবিষয়ক টিভি ধারাবাহিক অনুষ্ঠান, যা ২০০৪ সালের একুশে ফেব্রুয়ারি থেকে প্রতি শনিবার রাত ৯টা ৫০মিনিটে সাপ্তাহিক সম্প্রচার শুরু করে। এটি বাংলাদেশের বেসরকারি টেলিভিশন অনুষ্ঠানসমূহের মধ্যে অন্যতম জনপ্রিয় অনুষ্ঠান একটি যা বাংলাদেশের গ্রামীণ কৃষিব্যবস্থা ও কৃষক জীবনকে তুলে ধরেছে। দেশের পাশাপাশি দেশের বাইরে থেকেও অনুষ্ঠানটি বিভিন্ন কৃষিবিষয়ক তথ্য সংগ্রহ করে সম্প্রচার করে। ২০১৫ সালের একুশে ফেব্রুয়ারি অনুষ্ঠানটি ১২ বছরে পদার্পণ করে।
কৃষকের ঈদ আনন্দ
শাইখ সিরাজ কর্তৃক উপস্থাপিত ঈদের পরের দিন বিকেলে কৃষকদের খেলার অনুষ্ঠান কৃষকের ঈদ আনন্দ। ঈদে গ্রামীণ জনপদে এটি অন্যতম প্রতিক্ষিত অনুষ্ঠান।
রহমানিয়া তরিকা
রহমানিয়া (Arabic: الرحمانيه, Persian:رحمانیه, also transliterated Rahmani or Rahmaniya) হল একটি সুফি তরিকা।
এই সম্প্রদায়ের নামকরণ করা হয়েছে সিদি এম'হামেদ বোকোব্রাইনের (1720-1793) নামে।
২০১৬ বাংলাদেশ প্রিমিয়ার লিগ
২০১৬ বাংলাদেশ প্রিমিয়ার লিগ, যা বিপিএল ৪ বা একেএস বিপিএল ২০১৬ নামে পরিচিত বাংলাদেশ প্রিমিয়ার লিগের চতুর্থ আসর। বাংলাদেশের শীর্ষ স্তরের পেশাদার টুয়েন্টি২০ ক্রিকেট ফ্রেঞ্চাইজি লিগ। এই প্রতিযোগিতাটি বাংলাদেশ ক্রিকেট বোর্ড কর্তৃক আয়োজন করা হয় ও এতে সাতটি দল অংশ নেয়। এই মৌসুম মূলত ৪ নভেম্বর ২০১৬ তে শুরু হয়। কিন্তু, বৃষ্টির কারণে টুর্নামেন্টের প্রথম দুই দিনের চারটি খেলা বাতিল হয়ে যায় ও পরে আরও বৃষ্টি হাওয়ার পূর্বাভাস থাকায় টুর্নামেন্ট ৮ নভেম্বরে পুনঃআরম্ভ করা হয়। বাতিল হওয়া সব ম্যাচও খেলা হয়। টুর্নামেন্ট ৯ ডিসেম্বরে শেষ হয়।
দুটি নতুন দল, খুলনা টাইটান্স ও রাজশাহী কিংস নতুন মালিকানায় অংশ নেয়। এ দুটি দলকে ২০১৫ প্রতিযোগিতায় নিয়ম ভঙ্গের কারণে অংশ গ্রহণ করতে দেয়া হয়নি। অন্যদিকে, সিলেট সুপার স্টার্সের ফ্রেঞ্চাইজইকে এই আসর থেকে বাদ দেয়া হয়। বিসিবি প্রথমে জানায় সিলেট ফ্রেঞ্চাইজি চুক্তি লঙ্ঘন বা ব্যাংক নিশ্চয়তা না দেয়ায় তাদের বাদ দেয়া হয়েছে, কিন্তু পরে ২১ সেপ্টেম্বর জানায় যে "শৃঙ্খলজনিত কারণে" তাদের বাদ দেয়া হয়েছে।
২০১৫'র তৃতীয় আসরে কুমিল্লা ভিক্টোরিয়ানস চ্যাম্পিয়ন হয়, কিন্তু তারা এই আসলে গ্রুপ পর্ব থেকে বাদ পড়ে যায়। ফাইনাল খেলায়, রাজশাহী কিংসকে পরাজিত করে ঢাকা ডাইনামাইটস তাদের প্রথম শিরোপা লাভ করে।
মাঠ
ফাইনালসহ মোট ৪৬টি ম্যাচ ঢাকা ও চট্টগ্রামের মাঠ দুটিতে অনুষ্ঠিত হয়। টুর্নামেন্টের ২য় পর্বের মোট ১০টি ম্যাচ জহুর আহমেদ চৌধুরী স্টেডিয়ামে অনুষ্ঠিত হয়। অন্যদিকে, প্লেঅফ, ফাইনালসহ ১ম পর্ব ও ৩য় পর্বের ম্যাচগুলি শের-ই-বাংলা জাতীয় স্টেডিয়ামে অনুষ্ঠিত হয়।
পয়েন্ট টেবিল
সুত্র: ক্রিকইনফো
সর্বাধিক রান
নিম্নলিখিত টেবিলটি এই আসরের সর্বাধিক রান সংগ্রাহকের তালিকা।
বালপাকরাম জাতীয় উদ্যান
thumb| বালপাকরাম জাতীয় উদ্যান হল ভারতের মেঘালয় রাজ্যের দক্ষিণ গারো পাহাড় জেলায় অবস্থিত একটি জাতীয় উদ্যান (ন্যাশনাল পার্ক)। প্রাকৃতিক সৌন্দর্যের কারণে জীববৈচিত্র‍্য সমৃদ্ধ এ বনভূমিকে ১৯৮৭ সালে জাতীয় উদ্যান হিসেবে ঘোষণা করা হয়। এই ন্যাশনাল পার্কটির আয়তন ২০০ বর্গ কিলোমিটার এবং সমুদ্রপৃষ্ঠ হতে প্রায় ৩০০০ ফুট উঁচু। এটি জীববৈচিত্র‍্যে সমৃদ্ধ ভারতের অন্যতম গভীর বনভূমি। এ বনে রয়েছে দূর্লভ ও বিলুপ্তপ্রায় নানা ধরনের উদ্ভিদ ও প্রাণীকুল যা পর্যটকদের আকৃষ্ট করে।
মরুদ্যান
ভূগোলে, মরুভূমিতে ঝর্ণা বা অন্যকোন জল উৎসকে ঘিরে গড়ে ওঠা বৃক্ষশোভিত বিচ্ছিন্ন অঞ্চলকে মরুদ্যান বলা হয়। মরুদ্যানটি বড় হলে সেখানে মানুষ ও অন্যান্য প্রানীর বসতি গড়ে ওঠে। মরুদ্যানের অবস্থান মরু অঞ্চলের ব্যবসা বাণিজ্যের ক্ষেত্রে খুব গুরুত্বপূর্ণ।
বিবরণ
ভূগর্ভস্থ নদী বা ভূগর্ভস্থ সিক্ত শিলাস্তর এর মতো মিঠা পানির উৎসগুলি যখন প্রাকৃতিকভাবে অথবা মানুষের তৈরি কূপের মাধ্যমে ভূতলকে জল-সরবরাহ করে তখন মরুদ্যান উর্বর হয়।
রিচেল রায়ান
রিচেল রায়ান (রচেস্টার, নিউ ইয়র্ক, ১১ জুলাই, ১৯৮৫) একজন মার্কিন পর্নোগ্রাফিক অভিনেত্রী এবং ইরোটিক মডেল।
সাদা ফসফরাস
সাদা ফসফরাস হলো একটি অত্যন্ত বিষাক্ত পদার্থ। এটাকে আগ্নেয় অস্ত্র হিসাবেও ব্যবহার করা হয়। এটা অনেক উজ্জ্বল আলো ও ধোঁয়া ছড়াতে পারে। এর মূল উপাদান হলো ফসফরাসেরই একটি আইসোটোপ। এটা মানব শরীরের জন্য খুবই বিপদজনক। এটা মানুষের ত্বকের নরম টিস্যুতে প্রথম আঘাত আনে। এরপর এটি শ্বাস-প্রশ্বাসের মাধ্যমে শরীরের ভিতরে প্রবেশ করে। অধিক সময় এর সংস্পর্শে থাকলে সেই ব্যক্তি মারা যেতে পারে।
প্রস্তুতি
খনিজ ফসফেট-চূর্ণ (ফসফোরাইট) বা অস্থিভস্মের সঙ্গে কোক এবং বালি বা সিলিকা (SiO2) ভালোভাবে মিশিয়ে বদ্ধ বৈদ্যুতিক চুল্লিতে উচ্চ তাপমাত্রায় (১৭৭৩K) উত্তপ্ত করে সাদা ফসফরাস প্রস্তুত করা হয়।
গঠনাকৃতি
সাদা ফসফরাস অণু চতুষ্পরমাণুক (tetraatomic), অর্থাৎ সাদা ফসফরাস  P4 এককরূপে অবস্থান করে। অণুটির ৪টি P-পরমাণু একটি সুষম চতুস্তলকের চারটি শীর্ষবিন্দুতে অবস্থান করে। এই চতুস্তলকের P-P-P কোণের মান ৬০°। 3s কক্ষকস্থিত ইলেকট্রন-জোড়টি ফসফরাস পরমাণুর ওপর নিঃসঙ্গ ইলেকট্রন-জোড় হিসেবে থাকে। তিনটি 3p কক্ষকের (3px, 3py, 3pz) তিনটি বিজোড় ইলেকট্রন, চতুস্তলকের অপর তিনটি শীর্ষবিন্দুতে অবস্থিত তিনটি P পরমাণুর প্রত্যেকটির 3p কক্ষকের বিজোড় ইলেকট্রনের সঙ্গে ইলেকট্রন-জোড় গঠনের মাধ্যমে তিনটি P-P সিগমা বন্ধন গঠন করে। যেহেতু দুটি p-কক্ষক পরস্পরের সঙ্গে ৯০° কোণে অবস্থান করে, তাই P-P-P বন্ধন-কোণ ৯০° হওয়া উচিত ছিল। কিন্তু কোণটির মান ৩০° কমে যাওয়ায় অণুটিতে কৌণিক পীড়ন (angle strain) -এর সৃষ্টি হয়। অণুটি পীড়নমুক্ত হওয়ার স্বাভাবিক প্রবণতা দেখায়। এ কারণে সাদা ফসফরাসের স্থায়িত্ব কম এবং রাসায়নিক সক্রিয়তা বেশি।
বায়ুর সঙ্গে ক্রিয়া
কৌণিক পীড়নের জন্য সাদা ফসফরাস অত্যন্ত সক্রিয়। সাধারণ তাপমাত্রায় বায়ুতে তথা অক্সিজেনের সংস্পর্শে সাদা ফসফরাস স্বতঃজারিত হয়ে ফসফরাস ট্রাইঅক্সাইড উৎপন্ন করে। এই স্বতঃজারণের সময় এক ধরনের সবুজ শিক্ষার সৃষ্টি হয় যাতে হাত দিলে তাপ অনুভূত হয় না। এজন্য একে শীতল শিখা বলে। অন্ধকারে এই শিক্ষা উজ্জ্বলতর হয়। ফসফরাসের এই ধর্মকে ফসফরাসের অনুপ্রভা (phosphorescence) বলে। অনুপ্রভা সৃষ্টির জন্য সামান্য জলীয় বাষ্পের উপস্থিতির প্রয়োজন হয়। ৩০৩K তাপমাত্রায় সাদা ফসফরাস বায়ু বা অক্সিজেনের সংস্পর্শে জ্বলে ওঠে এবং জারিত হয়ে ফসফরাস পেন্টক্সাইডের সাদা ধোঁয়া উৎপন্ন করে। বায়ুতে স্বতজারিত হয় বলেই ফসফরাসকে প্রকৃতিতে মুক্ত অবস্থায় পাওয়া যায় না। স্বতঃজারণ রোধ করার জন্য সাদা ফসফরাসকে জলে ডুবিয়ে রাখা হয়।
ধাতুর সঙ্গে বিক্রিয়া
সাদা ফসফরাস তীব্র তড়িৎ-ধনাত্মক ক্ষার ধাতু (Na, K প্রভৃতি) ও ক্ষারীয় মৃত্তিকা ধাতু (Ca, Mg প্রভৃতি) দ্বারা বিজারিত হয়ে আয়নীয় ফসফাইড যৌগে পরিণত হয়।
ক্ষারের সঙ্গে বিক্রিয়া
নিষ্ক্রিয় পরিবেশে সাদা ফসফরাসকে NaOH বা KOH এর মত তীব্র ক্ষারের গাঢ় জলীয় দ্রবণ সহযোগে উত্তপ্ত করলে ফসফিন গ্যাস এবং হাইপোফসফাইট লবণ উৎপন্ন হয়। এটি একটি ডিসপ্রোপর্শনেশন বিক্রিয়া। এক্ষেত্রে P এর জারণ সংখ্যা (0) PH3 -তে হ্রাস পেয়ে -3 এবং NaH2PO2 -তে বৃদ্ধি পেয়ে +1 হয়।
বিজারণ ধর্ম
অক্সিজেনের প্রতি ফসফরাসের তীব্র আসক্তি আছে। মৌল ফসফরাসের জারণ সংখ্যা 0(শূন্য) এবং এর +3 এবং +5 জারণ স্তরে উত্তীর্ণ হওয়ার বিশেষ প্রবণতা আছে। সুতরাং, সাদা ফসফরাস একটি তীব্র বিজারক পদার্থ যা বিভিন্ন বিক্রিয়ায় জারিত হয়ে ফসফরিক অ্যাসিড (P -এর জারণ সংখ্যা +5) ও ফসফরাস অ্যাসিডে (P -এর জারণ সংখ্যা +3) পরিণত হয়।
সতর্কতা
সাদা ফসফরাস অত্যন্ত বিষাক্ত ও ক্ষতিকারক পদার্থ। পরীক্ষাগারে কাজ করার সময় অসাবধানতাবশত হাতে বা শরীরের কোথাও সাদা ফসফরাস লেগে গেলে সেই স্থান সঙ্গে সঙ্গে কপার সালফেট দ্রবণ দ্বারা ধুয়ে ফেলা উচিত। কারণ, কপার সালফেট ফসফরাসকে জারিত করে ফসফরিক অ্যাসিডে পরিণত করে, যা ক্ষতিকারক নয়।
বেতকা ইউনিয়ন
বেতকা ইউনিয়ন বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার একটি ইউনিয়ন।
ভৌগোলিক উপাত্ত
বেতকা ইউনিয়নের মোট আয়তন ২২০৮ একর। গ্রাম - ১৭ টি, মৌজা - ১৭ টি
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী বেতকা ইউনিয়নের মোট জনসংখ্যা ১৭৫৮৯ জন। এদের মধ্যে ৮৯৩৭ জন পুরূষ এবং ৮৬৫২ জন মহিলা।
শিক্ষা
শিক্ষার হার  ৫৩.৯৬%।
জেসিকা রায়ান
জেসিকা রায়ান (অ্যারিজোনা, ৩ সেপ্টেম্বর, ১৯৮৬) একজন মার্কিন পর্নোগ্রাফিক অভিনেত্রী এবং ইরোটিক মডেল।
পাঁচকুলা
পঞ্চকুলা উপ শহর (Panchkula Urban Estate) ভারতের হরিয়ানা রাজ্যের পঞ্চকুলা জেলার একটি এস্টেট। শহরটি ভারতীয় সেনাবাহিনীর পশ্চিমাঞ্চলীয় কমান্ডের সদর দফতর চন্ডিমন্দির ক্যান্টনমেন্টের আওতায় রয়েছে।
জনসংখ্যার উপাত্ত
ভারতের ২০০১ সালের আদমশুমারি অনুসারে পঞ্চকুলা উপ শহর শহরের জনসংখ্যা হল ১৪০,৯৯২ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে পঞ্চকুলা উপ শহর এর সাক্ষরতার হার বেশি।
বান্ধাবাড়ী ইউনিয়ন
বান্ধাবাড়ী ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।
অবস্থান ও সীমানা
বান্ধাবাড়ী ইউনিয়ন কোটালীপাড়া উপজেলার ঐতিহ্যবাহী ইউনিয়ন যা উপজেলা সদর থেকে উত্তর-পূর্ব প্রান্তে অবস্থিত।
শিক্ষা
শিক্ষার হার :
দর্শনীয় স্থান
তুলা তলা ব্রীজ, বান্ধাবাড়ী টু ত্রিমুখী বাজারের রাস্তায় থ্রীজি'র মোড় ইত্যাদি।
জনপ্রতিনিধি
বর্তমান চেয়ারম্যান: বীর মুক্তিযোদ্ধা মহব্বত আলী গোলদার
যিহূদীয়-খ্রীষ্টীয়
থাম্ব|এডাম এবং ইভ, শয়তানের প্ররোচনায় গন্ধম ফল ভক্ষনের কারনে স্বর্গ থেকে নির্বাসিত হয়। যিহূদীয়-খ্রীষ্টীয় (המסורת היהודית-נוצרית; التراث اليهودي المسيحي; Judeo-Christian) পরিভাষাটি খ্রিস্টধর্ম ও ইহুদিধর্মকে একত্রে শ্রেণিবদ্ধ করতে ব্যবহৃত হয়, হয় ইহুদিধর্ম থেকে খ্রিস্টধর্মের উৎপত্তি প্রসঙ্গে, উভয় ধর্মের বাইবেলের সাধারণ ব্যবহার অথবা উভয় ধর্মের মধ্যে উপলব্ধ সমান্তরালতা বা অভিন্নতা ও শেয়ারকৃত মূল্যবোধের কারণে।
“যিহূদীয়-খ্রীষ্টীয়” শব্দটি প্রথম ১৯শ শতকে ইহুদিদের খ্রিস্টধর্মে ধর্মান্তরিত করার শব্দ হিসাবে আবির্ভূত হয়েছিল। জার্মান Judenchristlich (যিহূদী খ্রীষ্টান) শব্দটি ফ্রিডরিখ নিৎশে ইহুদি ও খ্রিস্টান বিশ্বের দৃষ্টিভঙ্গির মধ্যে ধারাবাহিকতা বর্ণনা করতে ব্যবহার করেছিলেন।
স্নায়ুযুদ্ধের সময় এই শব্দটি মার্কিন যুক্তরাষ্ট্রে কমিউনিজমের বিপরীতে অবিচ্ছিন্ন আমেরিকান পরিচয়ের ইঙ্গিত দেওয়ার জন্য ব্যাপকভাবে ব্যবহৃত হয়েছিল। ধর্মতত্ত্ববিদ ও লেখক আর্থার এ. কোহেন তার ‘দ্য মিথ অব দ্য জুডেও-ক্রিশ্চিয়ান ট্র‍্যাডিশন’ গ্রন্থে যিহূদীয়-খ্রীষ্টীয় ধারণাটির ধর্মতাত্ত্বিক বৈধতা নিয়ে প্রশ্ন তুলেছেন, তিনি দাবি করেছেন যে এটি মূলত আমেরিকান রাজনীতির একটি আবিষ্কার ছিল।
এর সাথে সম্পর্কিত পরিভাষা “অব্রাহামীয় ধর্মের” মধ্যে ইহুদিধর্ম ও খ্রিস্টধর্ম ছাড়াও ইসলাম, দ্রুজ, বাহাই ধর্ম ও অন্যান্য ধর্ম অন্তর্ভুক্ত রয়েছে।
কচি সংসদ
কচি সংসদ হলো একটি টেলিফিল্ম, যা '৯০ এর দশকে দূরদর্শন প্রথম সম্প্রচার করা হয়। এই টেলিফিল্মটি প্রখ্যাত লেখক রাজশেখর বসুর (পরশুরাম) ছোট গল্প "কচি স্ংসদ" অনুসৃত। এই টেলিফিল্মটি পরিচালনা করেছিলেন অশোক মুখোপাধ্যায়। মুখ্যভূমিকায় অভিনয় করেন মেঘনাদ ভট্টাচার্য্য, রমাপ্রসাদ বনিক, অনিল দে প্রমুখ।
কাহিনী
ব্রজেন উকিল শরতের ছুটিতে অনিচ্ছাসত্তেও পরিবার নিয়ে দার্জিলিং ঘুড়তে যায়। দার্জিলিংএ গিয়ে ব্রজেনের সাথে দেখা হয় ডুম্রাওনের মোক্তার নকুর মামার সাথে। তিনি দার্জিলিং এসেছেন পাগলাটে ভাইপো কেষ্টর বিবাহ উপলক্ষে। কেষ্ট সম্প্রতি কতগুলো ছোঁড়ার সর্দার হয়ে এক সমিতি গঠন করেছে, নাম কচি সংসদ। কচি সংসদের সদস্যরা ইতিমধ্যেই দার্জিলিংএর মুনসাইন ভিলাতে উপস্থিত। সংসদের সেক্রেটারি পেলব রায়। সংসদের বাকি সভ্যরা হল শিহরন সেন, বিগলিত ব্যানার্জি, অকিঞ্চিৎ কর, হুতাশ হালদার, দোদুল দে এবং লালিমা পাল।
দিন কয়েক পরে কেষ্টাও উপস্থিত হয় দার্জিলিং, টুনিদির ননদ পদ্মমধু বোসকে বিবাহের জন্য। সেখানে ব্রজেনের মধ্যস্থতায় এক অভিনব মতামত যাচাই পর্ব অনুষ্ঠিত হয়। শেষ পর্যন্ত হাস্যকর মতামত যাচাই পর্ব ব্যর্থ হওয়ার পরে কেষ্টা কচি সংসদ ভেঙ্গে দিয়ে ভোরের ট্রেনে টুনিদিদির পরিবারের সাথে কলকাতায় ফেরে।
পার্লোফোন
পার্লোফোন রেকর্ডস লিমিটেড (এছাড়াও পার্লোফোন রেকর্ডস এবং পার্লোফোন নামে পরিচিত) জার্মান-ব্রিটিশ রেকর্ড লেবেল যা ১৮৯৬ সালে কার্ল লিন্ড্রস্টম কোম্পানি কর্তৃক পার্লোফোন নামে জার্মানিতে প্রতিষ্ঠিত হয়েছিল। ১৯৩৩ সালের ৮ আগস্ট ব্রিটেনে দ্য পার্লোফোন কোম্পানি লিমিটেড (দ্য পার্লোফোন কো. লি.) নামে লেবেলটির একটি শাখা প্রতিষ্ঠিত হয়েছিল, যা ১৯২০-এর দশকে জ্যাজ রেকর্ড লেবেল হিসেবে খ্যাতি অর্জন করেছিল। ১৯২৬ সালের ৫ অক্টোবর, কলাম্বিয়া গ্রাফফোন কোম্পানি পার্লোফোনের ব্যবসা, নাম, লোগো এবং প্রকাশের গ্রন্থাগার অধিকরণ করে এবং ১৯৩৩ সালের ৩১ মার্চ ইলেকট্রিক অ্যান্ড মিউজিকাল ইন্ডাস্ট্রিজ লিমিটেড (ইএমআই) নামে গ্রামোফোন কোম্পানিতে একীভূত হয়। জর্জ মার্টিন ১৯৫৫ সালে পার্লোফোনে সহকারী লেবেল পরিচালক হিসেবে যোগদান করেন এবং ১৯৫৫ সালে ব্যবস্থাপকের দায়িত্ব গ্রহণ করেন। মার্টিন কৌতুক অভিনেতা পিটার সেলার্স, পিয়ানোবাদক মিসেস মিলস এবং কিশোরী আইকন অ্যাডাম ফেইথ সহ বিভিন্ন শিল্পীর রেকর্ডিং প্রযোজনা এবং প্রকাশ করেছিলেন।
১৯৬২ সালে, মার্টিন চুক্তিস্বাক্ষর করেছিলেন সেই সময়কার লিভারপুলের সংগ্রামী ব্যান্ড দ্য বিটল্‌সের সাথে। ১৯৬০-এর দশকে, যখন সিল্লা ব্ল্যাক, বিলি জে. ক্রামার, দ্য ফোরমোস্ট এবং দ্য হলিস প্রমুখের চুক্তিস্বাক্ষরের পরপর পার্লোফোন বিশ্বের অন্যতম লেবেল হয়ে ওঠে। বেশকয়েক বছর ধরে, পার্লোফোন তাদের সর্বাধিক বিক্রিত ইউকে একক, "শি লাভ্‌স ইউ" এবং সর্বাধিক বিক্রিত ইউকে অ্যালবাম, সার্জেন্ট পিপার্স লোনলি হার্টস ক্লাব ব্যান্ড উল্লেখ করেছে। দুটি কাজই বিটল্‌সের। ১৯৬৪ সালে লেবেলটির সাতটি একক চার্টের শীর্ষ অবস্থানে ছিল, যখন এটি ৪০ সপ্তাহের জন্য ইউকে অ্যালবাম চার্টে শীর্ষ স্থান দখল করে। ১৯৬৫ সালের ১ জুলাই গ্রামোফোন কোম্পানির সাথে একীভূত হওয়ার আগ পর্যন্ত পার্লোফোন ইএমআই-এর একটি বিভাগ হিসেবে অব্যাহত ছিল। ১৯৭৩ সালের ১ জুলাই গ্রামোফোন কোম্পানির নতুন নামকরণ করা হয় ইএমআই রেকর্ডস লিমিটেড।
২০১২ সালের ২৮ সেপ্টেম্বর ইউনিভার্সাল মিউজিক গ্রুপের (ইউএমজি) অধিগ্রহণের পরিকল্পনা করেছিল এই শর্তে যে এর ইএমআই রেকর্ডস গ্রুপটি সম্মিলিত গ্রুপ থেকে বিভক্ত হতে হবে। ইএমআই রেকর্ডস লিমিটেডে পার্লোফোন এবং অন্যান্য লেবেলগুলিসহ অন্তর্ভুক্ত ছিল এবং পারলোফোন লেবেল গ্রুপ (পিএলজি) নামে পরিচিত একটি একক সত্তায় অল্প সময়ের জন্য পরিচালিত হয়েছিল। শেষে ইউএমজি তাদের বিক্রি বন্ধ করে দেয়। ওয়ার্নার মিউজিক গ্রুপ (ডাব্লুএমজি) ২০১৩ সালের ফেব্রুয়ারিতে পার্লোফোন এবং পিএলজি অধিগ্রহণ করে নিয়ে, ওয়ার্নার এবং আটলান্টিক রেকর্ডসের পাশাপাশি তাদের তৃতীয় ফ্ল্যাগশিপ লেবেল পার্লোফোন তৈরি করে। ২০১৩ সালের মে মাসে পিএলজিকে পার্লোফোন রেকর্ডস লিমিটেড নামকরণ করা হয়ে। পার্লোফোন ডাব্লুএমজি-র "ফ্ল্যাগশিপ" রেকর্ড লেবেলগুলির মধ্যে প্রাচীনতম।
পার্লোফোন রেকর্ড লেবেল
এখানে প্রদর্শিত লেবেলগুলিতে ১৯৭৮-এর এলপি অন্তর্ভুক্ত রয়েছে। ৭" এককের জন্য লেবেল নকশায় অন্যান্য ইএমআই লেবেলের মতো একই স্ট্যান্ডার্ড টেম্পলেট বজায় ছিল, ডানদিকে ছিল বড় "৪৫" ইনজিনিয়া। সাম্প্রতিক বছরগুলিতে, নকশার অভিন্নতা প্রকাশ ক্রমে শিথিল হচ্ছে।
নওগাঁ
নওগাঁ বাংলাদেশের উত্তঞ্চলের একটি শহর। এটি রাজশাহী বিভাগের নওগাঁ জেলার অন্তর্গত, যা ছোট যমুনা নদীর তীরে অবস্থিত। এটি নওগাঁ জেলা ও নওগাঁ সদর উপজেলার প্রশাসনিক সদরদপ্তর এবং বাণিজ্যিক প্রাণকেন্দ্র। নওগাঁ শহরের আয়তন প্রায় এবং জনসংখ্যা ১৫০,৫৪৯ জন, যা এটিকে বাংলাদেশের ২৯তম বৃহৎ শহরের মর্যাদা দিয়েছে।
ভারতের রাজ্য বিধান পরিষদ
বিধান বোর্ড (Legislative Council, legislative board) ভারতে রাজ্য আইনসভার একটি অঙ্গ। ভারতের ছ'টি রাজ্যে (উত্তরপ্রদেশ, বিহার, কর্ণাটক, মহারাষ্ট্র, তেলেঙ্গানা ও অন্ধ্রপ্রদেশ) বিধান বোর্ড রয়েছে। বিধান বোর্ড দ্বিকক্ষীয় রাজ্য আইনসভার উচ্চকক্ষ হিসেবে কাজ করে। এই কক্ষের সদস্যরা পরোক্ষভাবে নির্বাচিত হন। এটি একটি স্থায়ী কক্ষ, কারণ এই কক্ষ সুপ্ত করা যায়।
বিধান বোর্ড সদস্যরা ছয় বছরের মেয়াদে নির্বাচিত হন। প্রতি দুই বছর অন্তর দুই-তৃতীয়াংশ সদস্য অবসর নেন। কেবলমাত্র ভারতীয় নাগরিক, কমপক্ষে ৩০ বছর বয়সী, বিকৃতমস্তিষ্ক বা দেউলিয়া নন এবং সংশ্লিষ্ট রাজ্যের স্থায়ী বাসিন্দারাই বিধান বোর্ডে নির্বাচিত হতে পারেন। বিধান বোর্ডের আকার সংশ্লিষ্ট রাজ্য বিধানসভার এক-তৃতীয়াংশের বেশি অথবা ৪০ জনের কম হতে পারে না। বিধান বোর্ড সদস্যগণ নিম্নলিখিত পন্থায় নির্বাচিত হন:
২০০৭ সালের এপ্রিল মাসে অন্ধ্রপ্রদেশ রাজ্যে বিধান বোর্ড পুনঃস্থাপন ও পুনর্গঠন করা হয়েছে। যদিও রাজ্যের প্রধান বিরোধী দল তেলুগু দেশম পার্টি জানিয়েছে, ক্ষমতায় এলে তারা আবার বিধান বোর্ড বিলুপ্ত করবে। পাঞ্জাবে অকালি দল-বিজেপি জোট ক্ষমতায় আসার পর মুখ্যমন্ত্রী প্রকাশ সিং বাদল বিধান বোর্ড পুনরুজ্জীবিত করার ইচ্ছা প্রকাশ করেছেন। পশ্চিমবঙ্গেও তৃণমূল কংগ্রেস রাজ্য সরকার ক্ষমতায় আসার পর মুখ্যমন্ত্রী মমতা বন্দ্যোপাধ্যায় বিধান বোর্ড আবার চালু করার প্রক্রিয়া শুরু করেছেন।কিন্তু তা এখনো বাস্তবায়ন হয়নি।
৩য় আইফা পুরস্কার
৩য় আইফা পুরস্কার, আনুষ্ঠানিকভাবে তৃতীয় আন্তর্জাতিক ভারতীয় চলচ্চত্র অ্যাকাডেমি পুরস্কার অনুষ্ঠান হিসেবে পরিচিত, যেখানে আন্তর্জাতিক ভারতীয় চলচ্চিত্র অ্যাকাডেমি ২০০১ সালের সেরা চলচ্চিত্রগুলোকে সম্মানিত করে। এটি ২০০২ সালের ৬ এপ্রিল অনুষ্ঠিত হয়।
আনুষ্ঠানিক অনুষ্ঠানটি ২০০২ সালের ৬ এপ্রিল গেন্টিং এরিনা অব স্টারসের হাইল্যান্ডসে অনুষ্ঠিত হয়। অনুষ্ঠান চলাকালীন ২৯টি প্রতিযোগিতামূলক বিভাগে আইফা পুরস্কার প্রদান করা হয়।
আইফা উইকএন্ড একটি প্রেস মিট দিয়ে শুরু হয়। তারকাদের উপস্থিতিতে অনুষ্ঠানটি বিশ্ব মিডিয়া থেকে ব্যাপক কভারেজ পেয়েছে। একই সন্ধ্যায় কাঁটে সঙ্গীত অ্যালবাম প্রকাশিত হয়। আইফা কারাওকে পার্টিতে চলচ্চিত্র তারকা এবং উচ্চ-প্রোফাইল অতিথিরা অংশগ্রহণ করে।
আমির খান দিল চাহতা হ্যায় ও লগান- এ অভিনয়ের জন্য শ্রেষ্ঠ অভিনেতা বিভাগে দ্বৈত মনোনয়ন লাভ করেন এবং দ্বিতীয় চলচ্চিত্রের জন্য পুরস্কার অর্জন করেন।
বিজয়ী ও মনোনীত
বিজয়ীদের নাম প্রথমে ও গাঢ় বর্ণে তালিকাভুক্ত করা হয়েছে।
পুরকৌশল বিষয়ক সফটওয়্যার
পুরকৌশলের প্রতিটি ক্ষেত্রে হরেক রকম সফটওয়্যার ব্যবহৃত হয়ে থাকে। অধিকাংশ পুরকৌশলীরা পুরকৌশলের একটি ক্ষেত্র নিয়ে সাধারণত কাজ করে থাকেন। যেমন: ভূ-কারিগরি প্রকৌশল, অবকাঠামো প্রকৌশল, ট্রান্সপোর্টেশন ইঞ্জিনিয়ারিং, জলবাহী ইঞ্জিনিয়ারিং, পরিবেশ প্রকৌশল, প্রকল্প ও নির্মাণ ব্যবস্থাপনা এবং ভূমি জরিপ।
ইতিহাস
পূর্বে কোন প্রকল্প শুরু করার আগে ড্রাফটসম্যান বলে এক ধরনের পেশার লোকের দরকার হত, যারা কোন প্রকল্প সম্পর্কে খসড়া করে প্রকল্প কর্তৃপক্ষকে প্রতিবেদন পেশ করত। বর্তমানে, এ ধরনের লোকের আর দরকার হয় না, কেননা বর্তমানে প্রকৌশলীরা সফটওয়্যার ব্যবহার করে প্রকল্পটি সম্পর্কে খুব সহজেই একটি খসড়া দাঁড় করাতে পারেন। পুরকৌশলের একটি অন্যতম প্রধান শাখা ভূমি জরিপের ক্ষেত্রেও সফটওয়্যারের বিস্তর অবদান বিদ্যমান। বিভিন্ন প্রকৌশল শিক্ষা প্রতিষ্ঠান তাদের পাঠ্যসূচিতে সফটওয়্যার বিষয়ক পাঠ্যক্রম অন্তর্ভুক্ত করেছে, যাতে শিক্ষার্থীরা অধিকতর দক্ষ হয়ে ওঠে।
অবকাঠামো নির্মাণ
পুরকৌশলের একটি শাখা অবকাঠামো নির্মাণেও সফটওয়্যারের ব্যবহার বিদ্যমান। কেননা, মেকানিক্সের অঙ্ক কষে অবকাঠামো মজবুত হবে কি হবে না সেটা বের করতে কখনো কখনো অনেক সময়ের প্রয়োজন হয়। আবার, কখনো অঙ্কে ভুল হবারও সম্ভাবনা থাকে। সেক্ষেত্রে, সফটওয়্যার ব্যবহার করে অতি সহজেই বের করে যায়। সফটওয়্যার ব্যবহার করে আরো বের করা যায়, অবকাঠামো নির্মাণে কত খরচ লাগতে পারে। পূর্বে যেখানে অবকাঠামোর নকশা অঙ্কনের ক্ষেত্রে প্রকৌশলীদের দিনের পর দিন কাজ হাতে কলমে কাজ করতে হত, সেখানে বর্তমানে ঘরে বসেই সফটওয়্যার ব্যবহার করে অবকাঠামোর নকশা তৈরি করা সম্ভব।
জলবাহী ইঞ্জিনিয়ারিং
জলবাহী ইঞ্জিনিয়ারিং তরল ও গ্যাসীয় পদার্থ নিয়ে আলোচনা করে থাকে। পুরকৌশলের এই ক্ষেত্রটিতে সফটওয়্যার ব্যবহার করে ব্রিজ, বাঁধ, খাল, পানির পাইপ প্রভৃতির নকশা করা সম্ভব।
সংশোধনবাদ বিরোধী
কমিউনিস্ট শব্দকোষে সংশোধনবাদ বিরোধী হচ্ছে পরিমার্জন, পরিবর্তন অথবা বা বিপ্লবী তত্ত্ব ও অনুশীলন মৌলিক পরিত্যাগ করার প্রচেষ্টা করা। এই পরিপ্রেক্ষিতে, সাম্যবাদের মধ্যে সংস্কারবাদ সাম্যবাদের বিপক্ষদের বিপজ্জনক ছাড় প্রতিনিধিত্ব প্রত্যাখ্যাত হয়।
লাতভিয়ার ভাষা
থাম্ব|লাতভিয়ায় রুশ ভাষা লাতভিয়ার ভাষা লাতভিয়া প্রজাতন্ত্রের সরকারি ভাষা; ১৯৯৯ সালে আইন করে একে রাষ্ট্রভাষার মর্যাদা দেওয়া হয়েছে। তবে সংখ্যালঘু ভাষাভাষীদের তাদের নিজস্ব ভাষা ও স্বকীয়তা রক্ষার অধিকার আছে। লাতভিয়া সরকার আটটি ভিন্ন ভাষায় প্রাথমিক শিক্ষার ব্যবস্থা করেছে।
লাতভীয় ভাষাটি ইন্দো-ইউরোপীয় ভাষাপরিবারের বাল্টীয় শাখার অন্তর্গত একটি ভাষা। এটি লাতভিয়ায় ও লাতভিয়ার বাইরে প্রায় ১৬ লক্ষ লোকের মাতৃভাষা। এছাড়াও প্রায় ৫ লক্ষ লোক দ্বিতীয় ভাষা হিসেবে লাতভীয় ভাষায় কথা বলেন। ১৬শ শতকে লাতভীয় ভাষার প্রথম লিখিত নিদর্শনগুলি রচিত হয়।
লাতভিয়াতে প্রায় ৭ লক্ষ রুশ (মোট জনসংখ্যার প্রায় ৩০%) বাস করেন। এদের মাতৃভাষা রুশ ভাষা। রুশদের অধিকাংশই সোভিয়েত আমলে লাতভিয়াতে স্থানান্তরিত হন। লাতভিয়াতে প্রায় ৭০টির মত সংবাদপত্র রুশ ভাষাতে প্রকাশিত হয়। এছাড়াও আছে অনেকগুলি রুশ টেলিভিশন চ্যানেল ও বেতার কেন্দ্র। লাতভিয়ার শিক্ষাব্যবস্থার প্রায় ৩০% ছাত্রের শিক্ষার মাধ্যম রুশ ভাষা।
লাতভিয়ার পূর্ব অংশে এক সময়ে পোলীয় ভাষা বহুল প্রচলিত ছিল। বর্তমানে লাতভিয়াতে প্রায় ৬০ হাজার পোলীয় বংশোদ্ভূত লোক বাস করলেও এদের অধিকাংশই পোলীয় ভাষাকে মাতৃভাষা হিসেবে গণ্য করেন না। এছাড়া লাতভিয়াতে প্রায় ৪০ হাজার বেলারুশীয় বংশোদ্ভূত লোক আছেন; এদের মধ্যেও বেলারুশীয় ভাষার প্রচলন নগণ্য। এছাড়া লাতভিয়াতে সংখ্যালঘু ইউক্রেনীয়, এস্তোনীয় ও জার্মান ভাষাভাষী সম্প্রদায় রয়েছে। রোমানি বা জিপসি ভাষার একটি উপভাষাও এখানে প্রচলিত।
লোরেনা সানচেজ
লোরেনা সানচেজ (স্যাক্রামেন্টো, ক্যালিফোর্নিয়া, জুন ২১, ১৯৮৬) একজন মার্কিন পর্নোগ্রাফিক অভিনেত্রী। তিনি ২০ বছর বয়সে ২০০৬ সালে প্রাপ্তবয়স্ক চলচ্চিত্র শিল্পে প্রবেশ করেন এবং তারপর থেকে ৩০০টিরও বেশি চলচ্চিত্রে অভিনয় করেছেন।
তামিল রন্ধনশৈলী
তামিল রন্ধনশৈলী হল একটি রন্ধনশৈলী যা দক্ষিণ ভারতের রাজ্য তামিলনাড়ু ও শ্রীলঙ্কার মতো দক্ষিণ এশিয়ার অন্যান্য দেশে উদ্ভূত হয়। চাল, ডাল ও মসুর ডালের পাশাপাশি মাংসও জনপ্রিয়। দুগ্ধজাত দ্রব্য ও তেঁতুল টক স্বাদ হওয়ার জন্য ব্যবহৃত হয়। বিশেষ অনুষ্ঠানে, পাত্রের জায়গায় কলা পাতা ব্যবহার করে ঐতিহ্যবাহী তামিল খাবার পরিবেশন করা হয়। খাওয়ার পর, কলা পাতা গবাদি পশুদের জন্য গৌণ খাদ্য হিসাবে ব্যবহার করা হয়। একটি সাধারণ প্রাতঃরাশের খাবারে চাটনির সাথে ইডলি বা দোসা থাকে। দুপুরের খাবারের মধ্যে রয়েছে ভাত, সাম্বার, দই, কুঝাম্বু ও রসম।
সাধারণ খাবার
"বিরুন্ধু" তামিল রন্ধনশৈলীর মূল উপকরণগুলিকে বোঝায় যা বিশেষ অনুষ্ঠানে অতিথিদের দেওয়া হয় যেমন উৎসব ও বিবাহ অনুষ্ঠান। পাচাদি তৈরি করতে ধানের চাল, টমেটো চাল, পারুপু, সাম্বার, রসম, কুঝাম্বু, পোরিয়াল ও কুট্টু বাটারমিল্ক বা দইয়ের সাথে যোগ করা হয়। শুকনো ও তাজা ফল বা শাকসবজিও ঐতিহ্যগত রন্ধনশৈলী প্রস্তুত করতে ব্যবহৃত হয়। তারা লবণ, আচার, ভাদা, পায়সাম, আপলাম ও আভিয়াল পরিবেশন করে। খাবারের পরে একটি কলা ও একটি পান (পান) এর সাথে অ্যারেকা বাদাম ও চুনাপাথরের পিণ্ড পরিবেশন করা হয় যাতে হজমশক্তি বৃদ্ধি পায়। ঐতিহ্যবাহী খাবার খাওয়ার আগে মানুষ পানি দিয়ে কলা পাতা পরিষ্কার করে। এটি অতিথি ও পরিবারের সদস্যদের জন্য খাবার পরিবেশনের জন্য একটি বড় ডাইনিং টেবিল শীট হিসাবে ব্যবহৃত হয় যার উপর খাবারের আইটেমগুলি রাখা হয়।
মুস্তাদরাক আল হাকিম
মুস্তাদরাক আল হাকিম (مستدرك الحاكم) হল পাঁচ খন্ডের একটি প্রসিদ্ধ হাদিস সংকলন গ্রন্থ। গ্রন্থটির প্রকৃত নাম হল আল মুস্তাদরাক আলাস সাহিহাইন (المستدرك على الصحيحين)। ইসলামি পণ্ডিত প্রসিদ্ধ সুন্নি মুহাদ্দিস হাকিম নিশাপুরী (নিশাপুর ইরানে অবস্থিত) এটি রচনা করেন। তিনি ৭২ বছর বয়সে হিজরি ৩৯৩ সালে (১০০২-১০০৩ খ্রিঃ) এটি লিখেছিলেন।
তামিল রন্ধনশৈলী
চোলা নাড়ু
চোলানাড়ু অঞ্চলের রন্ধনশৈলীর বিভিন্ন খাবার যেমন সেঁও এবং চাটনির মতো বিভিন্ন সসের সাথে যুক্ত অন্যান্য জাতের বিশেষত্ব।চিদাম্বরমের সবচেয়ে সাধারণ খাবার ও কুম্বাকোনম ফিল্টার কফির জন্য বিখ্যাত। থাঞ্জাভুর অঞ্চল হল পুলিওধরাই, সম্বর সাধম, সবজি চাল ও পোদি সাধামের মতো চাল-ভিত্তিক খাবারের অন্যতম প্রধান উৎপাদক। কুথারাই ভ্যালি দোসাইয়ের মতো বাজরার খাবারও প্রস্তুত করা হয়। তিরুচিরাপল্লীর আশেপাশের মিঠা পানির মাছ তাদের অনন্য স্বাদের জন্য বিখ্যাত।
মুস্তাদরাক আল হাকিম
বর্ণনা
গ্রন্থটিতে ৯০৪৫ হাদিস রয়েছে। তিনি দাবি করেছিছেন যে, এর হাদিসগুলো সহিহ বুখারি বা সহিহ মুসলিম বা উভয়ের শর্ত অনুসারে সহিহ ছিল।
ললিত মোদী
ললিত কুমার মোদী (জন্ম: নভেম্বর ২৯, ১৯৬৩) ভারতী ক্রিকেট সংগঠক, যিনি ইন্ডিয়ান প্রিমিয়ার লিগ এর চেয়ারম্যান এবং কমিশনার, চ্যাম্পিয়নস লিগ এর চেয়ারম্যান, বিসিসিআইয়ের ভাইস প্রেসিডেন্ট, পাঞ্জাব ক্রিকেট অ্যাসোসিয়েশনের ভাইস প্রেসিডেন্ট। এছাড়াও তিনি মোদী এন্টারপ্রাইজেস এর প্রেসিডেন্ট এবং ম্যানেজিং ডিরেক্টর এবং গডফ্রে ফিলিপস ইন্ডিয়ার এক্সিকিউটিভ ডিরেক্টর।
জীবনী
ললিত ১৯৬৩ সালে ভারতবর্ষের দিল্লি শহরে, একটি মাড়ওয়াড়ি পরিবারে জন্মগ্রহণ করেন। ললিত কুমার মোদী লেখাপড়া করেন নৈনিতালের মর্যাদা সম্পন্ন সেন্ট জসেফ্স কলেজে। তিনি ১৯৮৬ সালে মার্কিন যুক্তরাষ্ট্রের ড্যুক বিশ্ববিদ্যালয় থেকে বিপণন বিদ্যায় স্নাতক ডিগ্রী অর্জন করেন।
পুরস্কার এবং স্বীকৃতি
ইন্ডিয়া টুডে  ম্যাগাজিন তাকে ভারতের ২০ জন সর্বাধিক ক্ষমতা সম্পন্ন ভারতীয়দের মধ্যে অন্তর্ভুক্ত করেছে। তিনি এতে অন্তর্ভুক্ত হন কারণ ২০০৫ এ তিনি বোর্ডে যোগ দেওয়ার পর থেকে বিসিসিআইয়ের আয় ৭ গুণ বেড়ে যায়। তিনি একজন ক্রিকেট প্রশাসক হিসেবে পরিচিত. অগ্রগণ্য ক্রীড়া পত্রিকা স্পোর্টস প্রো এর ২০০৮ আগস্ট সংখ্যায় তাকে ক্রীড়া দুনিয়ার ক্ষমতাশালীদের তালিকায় ১৭তম স্থান দেওয়া হয়। পরে বিশ্বের খেলাধুলার ইতিহাসে সর্বশ্রেষ্ঠ রেইন মেকার (অর্থ উত্পাদনকারী) হিসেবে গণ্য হন। ক্রীড়া প্রশাসক হওয়ার অল্প দিনের মধ্যেই তিনি নিজের সংগঠনের জন্য চার বিলিয়ন মার্কিন ডলার পরিমাণ অর্থ সংগ্রহে সক্ষম হন। এই সবই তিনি এক সাম্মানিক ক্ষমতার আসনে থেকেই করেন। টেলিগ্রাফ পত্রিকায় মাইক আর্থারটন-এর একটি নিবন্ধে তিনি ক্রিকেটের সব থেকে ক্ষমতা সম্পন্ন মানুষ হিসেবে বর্ণিত হন। টাইম ম্যাগাজিন এর জুলাই ২০০৮ এর সংখ্যা অনুসারে সেই বছরের বিশ্বের সর্বোত্তম ক্রীড়া কার্য নির্বাহকদের তালিকায় তিনি ১৬ তম স্থানাধিকারী। আন্তর্জাতিক বাণিজ্য পত্রিকা বিসনেস উইক এর অক্টোবর ২০০৮ সংখ্যায় ললিত মোদী ২৫ জন বিশ্ব ক্রীড়াবিদ দের মধ্যে ১৯ তম হিসেবে ভোট পান। ললিত মোদী ভারতের বাণিজ্য প্রতিনিধি দের মধ্যে নতুন চিন্তা ধারার শ্রেষ্ঠ প্রবর্তক হিসেবে এনডিটিভি পুরস্কার জয় করেন। ভারতের অগ্রণী বাণিজ্য পত্রিকা বিসনেস টুডে-র নভেম্বর সংখ্যা মোদীকে নিয়েই তাদের প্রচ্ছদের বিষয় তৈরি করে এবং তাকে ভারতের একজন অন্যতম প্রধান বাজার তৈরীকারী (মার্কেটার) হিসেবে চিহ্নিত করে। ৩১ ডিসেম্বর ২০০৮ এ বার্ষিক ক্রীড়া-ক্ষমতা তালিকায় তিনি উঠে আসেন ১ নম্বরে এবং ডিএনএ সংবাদপত্র তাদের ৫০ জন সর্বাধিক প্রভাবশালী ভারতীয়দের তালিকায় তাকে ১৭তম স্থান দেয়। ২০০৯ এ ভারতবর্ষে আইপিএল-২ র জন্য অনুমতি না মেলায় মাত্র তিন সপ্তাহের নোটিশে দক্ষিণ আফ্রিকায় তা সংগঠিত করতে সক্ষম হন।
পারিবারিক হুমকি এবং সুরক্ষা
২০০৯ মার্চ এর শেষের দিকে মুম্বাই পুলিশ অপরাধ জগতের ডন ছোটা শাকিল এর দলের ঘাতক রশিদ মালবারি কে গ্রেপ্তার করে এবং তাকে জিজ্ঞাসাবাদের সময় জানা যায় যে ক্রিকেট প্রধান ললিত মোদী,তার স্ত্রী মিনাল এবং পুত্র রুচির কে হত্যা করার একটি পরিকল্পনা তৈরি হয়েছিল। এই তথ্য একটি সরকারি গোয়েন্দা দফতরের দ্বারা সমর্থিত হয় যারা ছোটা শাকিল এবং তার বস দাউদ ইব্রাহিম এর একটি দূরভাষ কথোপকথন জোগাড় করে যেখানে ৪ জন ঘাতক ভাড়া করার নির্দেশ দেওয়া হচ্ছে মোদী এবং তার পরিবার কে দক্ষিণ আফ্রিকা অথবা ভারতবর্ষে হত্যা করতে বলা হচ্ছে। গোয়েন্দা দফতরের বৈদ্যুতিন পর্যবেক্ষণ নথি এই দিকেই ইঙ্গিত করে যে ছোটা শাকিল তার বন্দুকবাজদের নির্দেশ দিয়েছে দক্ষিণ আফ্রিকা অথবা মুম্বাই তে মোদীকে হত্যার লক্ষ্য বানাতে। "উসকো খতম কর দো ইন্ডিয়া ইয়া সাউথ আফ্রিকা মে" এই ছিল সংলাপ। মোদীর পাকিস্তানি ক্রিকেটারদের আইপিএল-২ এ অংশগ্রহণে নিষেধাজ্ঞা জারিই এর কারণ। ললিত মোদী বাড়িতে থাকুন বা না থাকুন তার বাড়ি সশস্ত্র পুলিশ বাহিনীর দ্বারা পাহারা দেওয়ার ব্যবস্থা হয়েছে,এ ছাড়াও তিনি যখনি বাড়ি থেকে বেরোবেন তখনি একটি পুলিশী নিরাপত্তা বলয়ের ব্যবস্থা দেওয়া হচ্ছে যার মধ্যে থাকবে ২৪ ঘণ্টা সশস্ত্র পুলিশদল এবং একটি সরকারি সুরক্ষা যান. কিন্তু তার স্ত্রী মিনাল এবং পুত্র রুচির বাড়ির বাইরে পাবেন মাত্র একজন সশস্ত্র প্রহরী। মোদীর বাড়ি ২৪ ঘণ্টা পাহারা দেওয়ার জন্য তার নিজস্ব সুরক্ষা ব্যবস্থা আছে আর মোদীর নিজের নিয়োগ করা দেহরক্ষী রয়েছে যারা সারাক্ষণ তাকে, তার স্ত্রী ও পুত্রকে পাহারা দেয়। এ কথাও জানা যে আইপিএল এর সুরক্ষা সংস্থা ও মোদীর চারিদিকে সব সময়ের জন্য সুরক্ষার বন্দোবস্ত করেছে। আইপিএল এর সুরক্ষা সংস্থা নিকোলাস এন্ড স্টাইন এর একজন অংশীদার বব নিকোলাস মোদীর চার পাশে বেসরকারী সুরক্ষা বাড়ানো এবং দৃঢ় করার বিষয় টি নিশ্চিত করেছে।
তিনি এও নিশ্চিত করেছেন যে মোদী ভারতের বাইরে থাকলেও ভারত সরকার তার জন্য দৃঢ় পুলিশী প্রহরার ব্যবস্থা করবেন.এও জানা গেছে যে ললিত মোদীর পুত্র ও কন্যা রুচির ও আলিয়া দুই থেকে চারটি গাড়ির কনভয় নিয়ে চলা ফেরা করে,বান্দ্রা কুরলা কমপ্লেক্স এর দ্য আমেরিকান স্কুল অফ বম্বে তে তা দেখা গেছে. রুচির আর আলিয়ার স্কুলে ঢোকা আর বেরোনোর সময় সাত জন দেহরক্ষীর একটি দল থাকে যাদের দু জন সশস্ত্র পুলিশ অফিসার আর পাঁচ জন নিজস্ব দেহরক্ষী, তাদের মধ্যে দু জন কালো পোশাকের শক্তিশালী মানুষ আর বাকি তিন জন বিভিন্ন পোশাকের। জুহু তে ললিত মোদীর বাংলোতে রয়েছে পূর্ণ-সুরক্ষা। বিভিন্ন সূত্রে জানা যায় তার বাড়ির চারপাশে দশ থেকে পনেরো জন প্রহরী 24 ঘণ্টা টহল দেয়। মোদীর সামনের গেটে দুই তিন জন নিজস্ব প্রহরী 24 ঘণ্টা এলাকাটি জরিপ করে আর প্রতিটি পথ চলতি মানুষ কে জেরা করে।
ক্ষমতার লড়াই
২০০৫ এ ক্ষমতার লড়াই-এ মোদীর অস্তিত্ব প্রকাশ পায় যখন প্রাক্তন ভারতীয় ক্রিকেটের প্রধান এবং আন্তর্জাতিক ক্রিকেট পরিষদের প্রধান জগমোহন ডালমিয়া কে সরিয়ে একজন প্রতিপত্তিশালী রাজনীতিক ও কেন্দ্রীয় মন্ত্রী, শারদ পাওয়ার বোর্ড অফ কন্ট্রোল ফর ক্রিকেট ইন ইন্ডিয়া-তে নির্বাচিত হন।।
পারিবারিক ও ব্যক্তিগত জীবন
বিজনেস স্ট্যানডার্ড এবং আরো অনেক সংবাদ সূত্র থেকেই ৯৭৫ মিলিয়ন মার্কিন ডলারের ইএসপিএন চুক্তির খবর পাওয়া যায়.
দিনেশ লাল যাদব
দীনেশ লাল যাদব (জন্ম ২ ফেব্রুয়ারী ১৯৭৯), জনপ্রিয়ভাবে নিরহুয়া নামে পরিচিত। নিরহুয়া অর্থ সিঁদুরের সম্মান রক্ষাকারী ব্যক্তি ( ভারমিলিয়ন, অর্থাৎ, একজন আস্থাশীল এবং সত্যবাদী স্বামী)। তিনি একজন ভারতীয় অভিনেতা, গায়ক, প্রযোজক, রাজনীতিবিদ এবং ভোজপুরি ভাষার চলচ্চিত্রের সাথে সংযুক্ত ব্যক্তিত্ব। ২০১৫ সালে মুক্তিপ্রাপ্ত পরপর পাঁচটি বক্স অফিস সাফল্যের সাথে তিনি সবচেয়ে সফল ভোজপুরি অভিনেতাদের মধ্যে একজন।  তিনি প্রোডাকশন হাউস নিরহুয়া এন্টারটেইনমেন্ট প্রাইভেট লিমিটেডের মালিক। দীনেশ লাল যাদব ২০১২ সালে বিগ বস ৬- এর একজন প্রতিযোগী ছিলেন
পরিচিতি
নিরহুয়া, যিনি গাজীপুরের বিখ্যাত বিরহা পরিবারের জন্মগ্রহন করেন, একজন বিরহ গায়ক হিসাবে তার কর্মজীবন শুরু করেছিলেন। সঙ্গীত অ্যালবাম নিরহুয়া সাতাল রাহে (২০০৩) এর মাধ্যমে তিনি গায়ক হিসেবে আত্মপ্রকাশ করেন যা সুপারহিট হয় এবং তাকে প্রাথমিক স্বীকৃতি দেয় এবং তার পর্দা নাম "নিরহুয়া" দেয়। তিনি ভোজপুরি নাটক হামকা আইসা ওয়াইসা না বোঝা (২০০৬) এর মাধ্যমে চলচ্চিত্রে আত্মপ্রকাশ করেন এবং চলত মুশাফির মোহ লিয়ো রে (২০০৬), নিরাহুওয়া রিকশাওয়ালা (২০০৮) এবং প্রতিজ্ঞা (২০০৮) এর ভূমিকায় অভিনয় করে আরও জনপ্রিয়তা অর্জন করেন। এই সময়ের মধ্যে তার অন্যান্য কাজের মধ্যে রয়েছে পরিবার (২০০৮), রঙ্গীলা বাবু (২০০৯), নিরহুয়া নং 1 (২০০৯), সাত সহেলিয়ান (২০১০)।
২০১২ সালে, তিনি অমিতাভ বচ্চন এবং জয়া বচ্চনের সাথে তার গঙ্গা দেবী চলচ্চিত্রে কাজ করেছিলেন, তিনি সেই বছর বিগ বস 6- এ প্রতিযোগী হিসাবেও উপস্থিত হয়েছিলেন। নিরহুয়া হিন্দুস্তানি (২০১৪), তার পঞ্চাশতম চলচ্চিত্রটি একটি বড় হিট ছিল এবং এটি মাল্টিপ্লেক্সেও স্থান করে নেয়। তিনি পাটনা সে পাকিস্তান (২০১৫) এবং বর্ডার (২০১৮) এর মতো দেশাত্মবোধক চলচ্চিত্রগুলিও করেছিলেন যা সর্বকালের সর্বোচ্চ আয়কারী ভোজপুরি চলচ্চিত্রগুলির মধ্যে একটি। তার নিরহুয়া চলল লন্ডন (২০১৯) লন্ডনে এবং ভারতীয় উপমহাদেশের বাইরে শ্যুট করা প্রথম ভোজপুরি সিনেমা। ২০১৯ সালে, তিনি ওয়েব সিরিজ হিরো ভার্দিওয়ালাতে পুলিশ অফিসারের ভূমিকায় অভিনয় করে ওটিটি প্ল্যাটফর্মে আত্মপ্রকাশ করেছিলেন, যা ভোজপুরি ভাষায় তৈরি প্রথম ওয়েব সিরিজও ছিল।
সাদুল্লাপুর ইউনিয়ন, কোটালীপাড়া
সাদুল্লাপুর ইউনিয়ন বাংলদেশের ঢাকা বিভাগের গোপালগঞ্জ জেলার কোটালীপাড়া উপজেলার একটি ইউনিয়ন।
দর্শনীয় স্থান
মা মনসা মন্দির (লাটেঙ্গা); বড় কালি মন্দির (বহরাবাড়ি); শ্রী শ্রী নরত্তোম গোস্বামীর আশ্রম (পাখরপাড়); ভাঙ্গারহাট সার্বজনীন দূর্গা মন্দির, লাটেঙ্গা মাঠ, নৈসর্গিক সৌন্দর্যপূর্ণ রামনগর ও লখন্ডার বিল।
উল্লেখযোগ্য ব্যক্তিত্ব
দীপংকর দীপক, সাহিত্যিক-সাংবাদিক
জনপ্রতিনিধি
বর্তমান চেয়ারম্যান-ভীম চন্দ্র বাড়ৈ
যশলং ইউনিয়ন
যশলং ইউনিয়ন বাংলাদেশের মুন্সীগঞ্জ জেলার অন্তর্গত টংগিবাড়ী উপজেলার একটি ইউনিয়ন।
ভৌগোলিক উপাত্ত
যশলং ইউনিয়নের মোট আয়তন ২৩৫৫ একর। গ্রাম - ১৬ টি, মৌজা - ৭ টি
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী যশলং ইউনিয়নের মোট জনসংখ্যা ২০৩০৪ জন। এদের মধ্যে ১০২৮৬ জন পুরূষ এবং ১০০১৮ জন মহিলা।
ইতিহাস
টংগিবাড়ি উপজেলার একটি ঐতিহ্যবাহী অঞ্চল হলো যশলং ইউনিয়ন। কালের পরিক্রমায় আজ যশলং ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
শিক্ষা
শিক্ষার হার  ৫৪.৪৯%।
উল্লেখযোগ্য ব্যক্তি
যশলং ইউনিয়ন একটি ঐতিহাসিক ও বর্তমানে সবচেয়ে আধুনিক একটি ইউনিয়ন। এর দর্শনীয় স্থান গুলো হলোঃ
লিশটেনস্টাইনের ভাষা
thumb|300px|লিশটেনষ্টাইনের যেসমস্ত অংশে উচ্চতম আলেমানীয় জার্মান উপভাষা প্রচলিত, সেগুলিকে লাল রঙে নির্দেশ করা হয়েছে। দেশের বাকী অংশে উচ্চ আলেমানীয় উপভাষা প্রচলিত। জার্মান ভাষা লিশটেনষ্টাইনের সরকারি ভাষা। ইউরোপের যে চারটি দেশে জার্মান ভাষা সংখ্যাগরিষ্ঠ লোকের ভাষা, তাদের মধ্যে লিশটেনষ্টাইন ক্ষুদ্রতম। লিশটেনষ্টাইনের মানুষেরা জার্মান ভাষার আলেমানীয় উপভাষাতে কথা বলে। দেশের দক্ষিণে উচ্চতম আলেমানীয় উপভাষা এবং বাকী অংশে উচ্চ আলেমানীয় উপভাষা প্রচলিত।
মাফরুহা চৌধুরী
মাফরুহা চৌধুরী একজন বাংলাদেশী লেখক এবং কথাসাহিত্যিক।
শিক্ষা এবং প্রাথমিক জীবন
মাফরুহা চৌধুরী ২৭ জুলাই ১৯৩৪ খ্রিস্টাব্দে (১৩৪০ বঙ্গাব্দ) বগুড়া জেলার কাটনাপাড়ায় জন্মগ্রহণ করেন। বাবা মকবুল হোসেন একজন ভালো আবৃত্তিকার ও নাট্যভিনেতা ছিলেন এবং পেশায় ব্যবসায়ী ছিলেন। মাতা ফাতেমা খাতুন গৃহিণী ছিলেন। ছোটবেলা হতেই তিনি অনেক মেধাবী ছিলেন। কাটনাপাড়া প্রাথমিক বিদ্যালয় হতে প্রাথমিক শিক্ষা সমাপ্ত করেন। তারপর তিনি ১৯৫০ খ্রিস্টাব্দে মেমোরিয়াল (ভি.এম) স্কুল থেকে কৃতিত্বের সহিত (১৯ তম স্থান পেয়ে) ম্যাট্রীকুলেশন পাশ করেন। মাফরুহা চৌধুরী ১৯৪৭ খ্রিস্টাব্দে সাহিত্যের জগতে লেখিকার সম্ভাবনা নিয়ে উপস্থিত হন এবং পরিচিত হন । ১৯৪৮ খ্রিস্টাব্দে  নবম শ্রেণিতে অধ্যয়নরত অবস্থায় কলকাতা থেকে প্রকাশিত দৈনিক আজাদ পত্রিকায় দীনবন্ধু  মুকুলের মহফিলে নামক প্রথম গল্প ছাপা হয় । ১৯৫১ খ্রিস্টাব্দে তিনি   মরহুম তালিম হোসেনের সহিত বিবাহ বন্ধনে আবদ্ধ হন ।
বিবাহিত জীবনে স্বামী তালিম হোসেন ও শ্বশুরের উৎসাহ ও সহযোগিতায় তিনি পড়াশোনা চালিয়ে যান এবং বিএবিএড পাস করেন। বিয়ের পর স্বামীর সঙ্গে কিছুদিন কলকাতায় ছিলেন। পরে ঢাকায় চলে আসেন। একজন খ্যাতিমান কবির সহধর্মিণী হওয়ায় ঢাকায় পরিচিত হন অনেক শিল্পী ও সাহিত্যিকের সঙ্গে। এদের মধ্যে শিল্পী কামরুল হাসান, কথাশিল্পী সরদার জয়েন উদ্দিন এবং সাংবাদিক সাহিত্যিক আবদুল গণি হাজারী প্রমুখ ব্যক্তির নাম বিশেষভাবে উল্লেখযোগ্য।
কর্মজীবন এবং উল্লেখযোগ্য কাজ
তিনি কিছুদিন সিদ্ধেশ্বরী গার্লস স্কুলে এবং শাহীন স্কুলের বাংলা বিভাগের প্রধান হিসেবে শিক্ষকতা করেছেন।
পঞ্চাশ দশকের শুরুতে দৈনিক সংবাদপত্রে মাফরুহা চৌধুরী দৈনিক মিল্লাত পত্রিকায় মহিলা বিভাগের পরিচালিকারূপে সাংবাদিকতার কাজ শুরু করেন।
তৎকালীন দৈনিক পাকিস্তান পত্রিকায় পরে দৈনিক বাংলা পত্রিকায় সাংবাদিকতার কাজ শুরু করেন। এই পত্রিকার জন্মলগ্ন থেকে ১৯৯১ সালের মাঝামাঝি পর্যন্ত এই সহকারী সম্পাদক ও মহিলা বিভাগের সম্পাদিকার পদে দায়িত্ব পালন করেন।
দৈনিক পাকিস্তান, পত্রিকায় মিতশ্রী ছদ্মনামে সদর অন্দর কলামটি তিনি লিখতেন। পরে দৈনিক বাংলা পত্রিকায় স্বনামে স্বরব্যঞ্জন কলাম লেখেন।
এরপর থেকে বিভিন্ন পত্রপত্রিকায় তার গল্প, প্রবন্ধ-নিবন্ধ, শিশু-কিশোর পাঠ্য লেখা নিয়মিত প্রকাশিত হতো। তবে ষাট দশকেই তিনি লেখিকা হিসেবে পরিচিতি ও প্রতিষ্ঠা পান। মাফরুহা চৌধুরী মূলত কথাসাহিত্যিক। তার রচনায় সমাজ, মানুষ, মন, মনস্তত্ত্ব বক্তব্যের সূত্র ধরে এসেছে। বরেণ্য প্রয়াত ব্যক্তিত্বদের অন্তরঙ্গ স্মৃতিচারণ ও শিশুদের জন্য ছোটগল্প, শিশুদের বিজ্ঞান বিষয়ক বইয়ের অনুবাদ করেন। কলকাতা থকে প্রকাশিত হুমায়ুন কবির এবং আতাউর রহমান প্রতিষ্ঠিত 'চতুরঙ্গ' পত্রিকার উদ্যোগে ১৯৮৫ খ্রিস্টাব্দে ভারত উপমহাদেশের ছোটগল্পের সঙ্কলন প্রকাশিত হয়। এ সঙ্কলনে ১৮টি ভাষায় ছোটগল্প প্রকাশ করা হয়। সেখানে বাংলাদেশ থেকে মাফরুহা চৌধুরীর ছোটগল্প অন্তর্ভুক্ত করা হয়।
প্রকাশিত গ্রন্থ :
গল্প : অরণ্যগাঁথা ও অন্যান্য গল্প (১৯৭৩), কোথাও ঝর (১৯৮১), স্থলিত নক্ষত্র (১৯৭৩),  বিদীর্ণ প্রহর (১৯৮৩),  বিমূর্ত বৃওে (১৯৮৪), নিঃশর্ত  করতালি  (১৯৮৪), মাফরুহা চৌধুরী প্রেমের গল্প (১৯৮৬),  শব নিয়ে বসবাস (১৯৮৭),  ছায়াপথের মানচিত্র (১৯৮৮), মাফরুহা চৌধুরীর নির্বাচিত গল্প (১৯৯০)।
উপন্যাস:
এক নয় সাত (১৯৯১), একদা দ্বীবাসিনী (১৯৯২) ।
কবিতা:
এই সব অসরীরি ছবি (১৯৯৫), কাঠগড়ায় এবং ঝড়না (১৯৯৭), এই শরৎ এই সূর্যসংবাদ (১৯৯৮) ।
প্রবন্ধ: ক্রান্তিকালের ছায়ায় (১৯৮৭), সঙ্গ প্রসঙ্গ (১৯৯৩)
একটি ফুলের জন্য (১৯৬৬), পানিতে কখনো আগুন লাগে (১৯৮০),
অনুবাদ:
চেনা আছে জানা নাই (১৯৫৯), পাহাড় থেকে সমতলে (১৯৬৬), ছোটদের কায়েদে আজম (১৯৬৮)
মাফরুহা চৌধুরী বাংলা একাডেমি, গার্লস গাইড অ্যাসোসিয়েশন, বাংলাদেশ লেখিকা সংঘ, নজরুল একাডেমি, বাংলাদেশ মহিলা পরিষদ, টেক্সট বুক বোর্ডের পাঠ্যবহির্ভূত প্রকাশনা পরিষদ প্রভৃতি শিক্ষা, সমাজ ও সংস্কৃতিবিষয়ক সংস্থার সদস্য ছিলেন।
তিনি সাহিত্যক্ষেত্রে অবদান সরূপঃ
১. বাংলাদেশ লেখিকা সংঘ পদক ।
২. কমর মুস্তারী পদক ।
৩. বাংলা সাহিত্য পরিষদ পদক ।
৪. 'সাজিদুন্নেসা খাতুন চৌধুরানী সাহিত্য'' পদক
৫. গুণীজন সংবর্ধনা পদক লাভ করেন।
তিনি ৩ এপ্রিল ২০০৯ খ্রিস্টাব্দে ঢাকায়  নিজ বাসভবনে পরলোক গমন করেন।
ত্রিপুরা আঞ্চলিক পরিষদ
১৯৪৭ সালে ভারতের স্বাধীনতা লাভের পর থেকে ১৯৪৯ সাল পর্যন্ত ব্রিটিশ ভারতের পার্বত্য ত্রিপুরা দেশীয় রাজ্য একটি রিজেন্সি কাউন্সিলের অধীনে ছিল। ১৯৪৯ সালের ১৫ অক্টোবর ত্রিপুরা অন্তর্ভুক্তি চুক্তি অনুসারে এই রাজ্য সদ্যস্বাধীনতাপ্রাপ্ত ভারতীয় অধিরাজ্যের অন্তর্ভুক্ত হয়। উল্লেখ্য, ব্রিটিশ শাসনকালে এই রাজ্য পার্বত্য ত্রিপুরা নামেই পরিচিতি ছিল। ভারতে প্রাথমিকভাবে একটি ভারতে তৃতীয় শ্রেণীর রাজ্যের মর্যাদা পায়। ১৯৫৬ সালের নভেম্বর মাসে এটি আইনসভাহীন একটি কেন্দ্রশাসিত অঞ্চলে পরিণত হয়। পরে ১৯৫৭ সাল থেকে ১৯৬৩ পর্যন্ত ত্রিপুরা কেন্দ্রশাসিত অঞ্চলের আইনসভা গঠন হয়, যার নাম ত্রিপুরা প্রাদেশিক পরিষদ। ১৯৬৩ সালের জুলাই মাসে একটি নির্বাচিত মন্ত্রণালয় প্রতিষ্ঠিত হয়। ১৯৭১ খ্রিস্টাব্দে উত্তর-পূর্বাঞ্চল পুনর্গঠন আইনে ত্রিপুরা পূর্ণ রাজ্যের মর্যাদা পায়।
ইতিহাস
১৯৫৬ সালের ১লা নভেম্বর ত্রিপুরা ভারতের একটি কেন্দ্রশাসিত অঞ্চলে পরিণত হয়। একটি ত্রিশ সদস্যের ইলেক্টোরাল কলেজ প্রতিষ্ঠিত হয়। আবার ১৯৫৭ সালে এটি একটি ৩২ সদস্যের প্রাদেশিক পরিষদ দ্বারা প্রতিস্থাপিত হয় যার মধ্যে ৩০ জন ছিলেন নির্বাচিত সদস্য এবং বাকি দুজন কেন্দ্রীয় সরকার কর্তৃক নিযুক্ত হতেন। এরপর ১৯৫৭ ও ১৯৬২ সালে নির্বাচন অনুষ্ঠিত হয়।
১৯৬৩ সালে প্রাদেশিক পরিষদ বিলুপ্ত করা হয় এবং সদস্যদের একটি নবনির্মিত বিধানসভায় স্থানান্তরিত করা হয়। ত্রিপুরায় বিধানসভার প্রথম নির্বাচন হয় ১৯৬৭ সালে।
তুতিকোরিন
তুতিকোরিন(தூத்துக்குடி) দক্ষিণ ভারতের তামিলনাড়ু প্রদেশের অন্তর্গত একটি আন্তর্জাতিক বন্দর৷
স্বরোচিষ সরকার
অধ্যাপক স্বরোচিষ সরকার (জন্ম: ২০ অক্টোবর, ১৯৫৯) একজন বিশিষ্ট আভিধানিক ও বৈয়াকরণ। তিনি বাংলা একাডেমি প্রমিত বাংলা ভাষার ব্যাকরণ এর অন্যতম লেখক ও সম্পাদক। তার সম্পাদিত অভিধানসমূহের মধ্যে বাংলা একাডেমি ব্যবহারিক বাংলা অভিধান এবং বাংলা একাডেমি বিবর্তনমূলক বাংলা অভিধান অন্যতম। বর্তমানে তিনি রাজশাহী বিশ্ববিদ্যালয়ের গবেষণা-প্রতিষ্ঠান ইন্সটিটিউট অব বাংলাদেশ স্টাডিজ-এর অধ্যাপক হিসেবে কর্মরত। জুলাই ২০১৫ থেকে জুলাই ২০১৮ পর্যন্ত তিনি এই প্রতিষ্ঠানের পরিচালক হিসেবে দায়িত্ব পালন করেছেন।
জন্ম ও কর্মজীবন
অধ্যাপক স্বরোচিষ সরকারের জন্ম বাগেরহাট জেলার চিতলমারী উপজেলার চরবানিয়ারি গ্রামে। তিনি বাংলা একাডেমীর কর্মকর্তা (১৯৯২-২০০০) হিসেবে তিনি বহু গুরুত্বপূর্ণ গ্রন্থের পাণ্ডুলিপি সম্পাদনা করেছেন। ২০০১ সাল থেকে তিনি বাংলা ও ইংরেজি ভাষায় প্রকাশিত গবেষণা-পত্রিকা ইনস্টিটিউট অব বাংলাদেশ স্টাডিজ জার্নাল-এর সহযোগী সম্পাদক (২০০১ থেকে ২০১৩) ও সম্পাদকের (২০১৪ থেকে ২০১৭) দায়িত্ব পালন করে আসছেন।
প্রকাশিত গ্রন্থসমূহ
স্বরোচিষ সরকারের গবেষণামূলক গ্রন্থ অস্পৃশ্যতা বিষয়ে রবীন্দ্রনাথ-এর জন্য বাংলাদেশ বিশ্ববিদ্যালয় মঞ্জুরী কমিশন ২০০৫ সালে তাকে বাংলাদেশ বিশ্ববিদ্যালয় মঞ্জুরী কমিশন অ্যাওয়ার্ডে ভূষিত করে। ২০১৩ সালে কবিগান বিষয়ক গবেষণাগ্রন্থ কবিগান: ইতিহাস ও রূপান্তরের জন্য তিনি মধুসূদন পদক লাভ করেন। ২০১৪ সালে 'গোলাম মুরশিদ-এর সাথে যৌথভাবে সম্পাদিত বাংলা একাডেমি বিবর্তনমূলক বাংলা অভিধান একটি বহুল আলোচিত অভিধান এবং একটি ঐতিহাসিক কাজ হিসেবে স্বীকৃত।
তার প্রকাশিত গ্রন্থসমূহ:
অনুবাদ গ্রন্থ সম্পাদনাগ্রন্থ
অনুলিখন গ্রন্থ
১৯৭৩–৭৪ বুন্দেসলিগা
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ১৯৭২–৭৩ মৌসুমে ৫৪ পয়েন্ট অর্জন করে এই প্রতিযোগিতার ইতিহাসে ৩য় বারের মতো শিরোপা জয়লাভ করেছিল।
এই মৌসুমে ৪৯ পয়েন্ট অর্জন করে বায়ার্ন মিউনিখ টানা তৃতীয়, সর্বমোট ৪র্থ বারের মতো বুন্দেসলিগা এবং ৫ম বারের মতো জার্মান শিরোপা জয়লাভ করেছিল। বরুসিয়া মনশেনগ্লাডবাখের জার্মান আক্রমণভাগের খেলোয়াড় ইয়ুপ হাইনকেস এবং বায়ার্ন মিউনিখের জার্মান আক্রমণভাগের খেলোয়াড় গের্ড মুলার ৩০ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য দুই পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী দুটি ক্লাব ২. বুন্দেসলিগার বিভিন্ন বিভাগে অবনমিত হয়েছিল।
দল
১৯৭২–৭৩ মৌসুম শেষে আইন্ট্রাখট ব্রাউনশভাইগ এবং রট-ভাইস ওবারহাউজেন মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে ফর্টুনা কলন এবং রট-ভাইস এসেন বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
সাইপ্রাসের জেলাসমূহ
সাইপ্রাস ছয়টি জেলায় বিভক্ত (επαρχίες; kaza), যার রাজধানী একই নাম ভাগ করে। জেলাগুলি পৌরসভা ও সম্প্রদায়ের মধ্যে বিভক্ত। সাইপ্রাস জেলাগুলি নীচে সারণিতে তালিকাভুক্ত করা হয়েছে। দ্রষ্টব্য: উত্তরাঞ্চলীয় সাইপ্রাস নিয়ন্ত্রিত জমিগুলি অঞ্চল পরিসংখ্যানগুলিতে অন্তর্ভুক্ত করা হয়েছে, তবে সেখানে জনসংখ্যা গণনা করা হয়নি। জাতিসংঘের বাফার জোন জনসংখ্যা এবং ক্ষেত্রের আয়তন উভয় পরিসংখ্যানের অন্তর্ভুক্ত। আক্রোটিরি এবং ডেকিলিয়া অঞ্চল পরিসংখ্যানগুলিতে অন্তর্ভুক্ত নয়, তবে সেখানে বসবাসরত অ-সামরিক সাইপ্রিয়ট নাগরিকদের গণনা করা হয়েছিল।
আলানজু
আলানজু দক্ষিণ-মধ্য মিয়ানমারের বাগো অঞ্চলের থায়াওয়াদি জেলার ওকফো নগরসভার একটি ছোট শহর। এটি ওকফোর পূর্বদিকে অবস্থিত। শহরের পশ্চিম দিক দিয়ে গিয়েছে জাতীয় মহাসড়ক ২ (ন্যাশনাল হাইওয়ে)।
সুরঙ্গনা বন্দ্যোপাধ্যায়
সুরঙ্গনা বন্দ্যোপাধ্যায় (জন্ম:১৮ নভেম্বর ১৯৯৭) হলেন একজন ভারতীয় অভিনেত্রী ও গায়িকা। তিনি ২০০৮ সাল থেকে বাংলা চলচ্চিত্রের সঙ্গে যুক্ত রয়েছেন। তিনি মূলত বাংলা চলচ্চিত্র এবং ওয়েব সিরিজের জন্য পরিচিত।
প্রারম্ভিক জীবন
সুরঙ্গনা বন্দ্যোপাধ্যায় ২০০৭ সাল থেকে ২০০৮ সালে জি বাংলার ড্যান্স বাংলা ড্যান্স এ অংশ নেন এবং সেমি ফাইনাল পর্যন্ত পৌছান। তিনি লেখাপড়া করেছেন জুলিয়েন ডে স্কুল আইসিএসসি বোর্ড থেকে।
চলচ্চিত্র তালিকা
এছাড়াও ডটার অফ ক্লাউডস (২০১৫), ঠিকানা (২০২০) ইত্যাদিতে কাজ করেছেন।
থিয়েটার পারফরম্যান্স
- তারায়ে তারায়ে, সৃজিতের উপন্যাস তারা ভোর আকাশের নিচের একটি রূপান্তর, কৌশিক সেন পরিচালিত , একটি স্বপ্নসন্ধানী প্রযোজনা, 2018।
- একলা চাওলো রে, উৎপল দত্তের একই নামের নাটকের একটি রূপান্তর, কৌশিক সেন পরিচালিত , স্বপ্নসন্ধানী প্রযোজনা, 2019।